text: AB minkaði um munin í 86. minutti og hótti oddaliðið. KÍ vann tó 2-1, hevur framvegis fult stigatal og hevur nú økt um munin í oddinum til tíggju stig.
text: #000001
text: Sum tvær ferðir fyrr í ár, vóru KÍ-áskoðarnir á pínubonkinum seinastu løtuna, tá føroyameistararnir tóku ímóti liði úr niðaru hálvu av stigatalvuni. Eins og síðsta vikuskifti tapti AB 2-1 á útivølli fyri topp-trý liði, og var eisini ógvuliga nær við at javna til seinast í Norðoyastevnudystinum. Hetta var fyrsti dystur í 12. umfari.KÍ tyktiskt annars at hava fullkomiligt tamarhald á støðuni. Heimaliðið skoraði miðskeiðis í fyrra hálvleiki og miðskeiðis í seinna hálvleiki. Tað var danin Claes Kronberg, sum við sínum sætta máli í ár legði KÍ á odda, eftir at Árni Frederiksberg spældi hann leysan. Tað var Árni sjálvur, sum økti eftir 65 minuttir. Teir í bláum fóru í kontra, Luc Kassi legði yvir til høgru, og so takklaði Sam Pollard bóltin. Bakkurin rakti tó Sivert Gussiås á vegnum, og so var brotsspark. Norski áleyparin kom á vøllin tíðliga í dystinum, eftir at toppskjúttin og besti spælarin í Betrideildini higartil, Páll Klettskarð, hevði meitt seg. Oddaliðið kom í nógavr góður støður gjøgnum dystin, men tað vantaði ofta, at man var heilt skarpur, tá síðsta alveringin ella temjingin skuldi gerast - ella sjálvt skotið skuldi takast. Her var nakað av sakni í Pálli.Alt bendi tó á, at ein rímiliga tryggur Norðoyastevnusigur skuldi koma í hús, og at KÍ fór at røkka 39 stigum. Tað seinna eydnaðist eisini, men tað gjørdist tepurt í góðveðrinum við Djúpumýru, har nógvir áskoðarar vóru.AB hevði arbeitt hart allan dystin. Botnliðið tyktist at vera væl skipað undir leiðslu av Morteni Overgaard, men argjamenn hóttu tó ógvuliga sjálvdan. Tá fimm minuttir vóru eftir kom fríspark tó inn í KÍ-brotsteigin, ið heimaliðið ikki fekk ruddað burtur. So var íslendingurin Viktor Helgi Benediktsson til reiðar og minkaði um munin. Líka sum AB-spælararnir vóru heldur ónøgdir við brotssparki, so vóru KÍ'arnir nú ónøgdir, tí teir hildu, at at ein AB-spælari í rangstøðu órógvaði Hannis Matras.2-1 og í næsta álopinum, eftir nakað av órógvi í brotsteignum hjá heimaliðnum, rakti Santiago Lebus samankomingina, tá argentinin fekk skot á. Stóri og sterki verjuspælarin Ramzi Toure Idrissou fór í álopið at spæla, og í 90. minutti slapp hann innum Heina Vatnsdal men skeyt í síðunetið úr spískum.KÍ reið stormin av seinastu løtuna, men pent var tað ikki samanlagt. Hetta merkir tó ikki nakað fyri úrttøkuna - liðið hevur framvegis fult stigatal eftir 13 dystir, og nú eru tíggju stig niður til HB, sum spælir á Toftum í morgin. AB kann aftur taka eit gott avrik við sær. Næsta vikuskiftið skulu tó stig á kontuna, tá ÍF vitjar.Betrideildin menn 12. umfarÍ kvøld, leygardagin 03.06KÍ - AB 2-1 (1-0)22' Claes Phillip Kronberg (Árni Frederiksberg) 1-066' Árni Frederiksberg br. (Sivert Gussiås) 2-086' Viktor Helgi Benediktsson 2-1
text: #000003
text: 1. KÍ 39 stig (13 dystir)2. HB 29 stig (12 dystir)3. B36 27 stig (12 dystir)4. Víkingur 21 stig (12 dystir)5. 07 Vestur 13 stig (11 dystir)6. B68 11 stig (11 dystir)7. EB/Streymur 10 stig (11 dystir)8. ÍF 9 stig (11 dystir)9. TB 6 stig (11 dystir)10. AB 1 stig (11 dystir)Sí meira um dystin herHesir fýra dystirnir eru á skránni í morgin, sunnudagin 4. juni.
text: #000004
text: Brandur skoraði sítt fyrsta mál fyri Fredrikstad
text: #000011